ai4bharat/Pralekha huggingface dataset:
മന്ത്രിസഭ
ഇരട്ട നികുതി ഒഴിവാക്കാനും വരുമാനത്തിലെ നികുതിയുമായി ബന്ധപ്പെട്ടധനനഷ്ടം തടയാനും ഇന്ത്യയും ബ്രസീലും തമ്മിലുള്ള കണ്വെന്ഷന്റെ ഔദ്യോഗികരേഖ ഭേദഗതി ചെയ്യുന്നതിന് മന്ത്രിസഭയുടെ അംഗീകാരം
ഇരട്ട നികുതി ഒഴിവാക്കാനും വരുമാനത്തിലെ നികുതിയുമായി ബന്ധപ്പെട്ടധനനഷ്ടം തടയാനുമായി ഇന്ത്യന് റിപ്പബ്ലിക്ക് ഗവണ്മെന്റും ഫെഡറല് റിപ്പബ്ലിക്ക് ഓഫ് ബ്രസീലിന്റെ ഗവണ്മെന്റും തമ്മില് ഔദ്യോഗികരേഖ ഭേദഗതി ചെയ്യുന്നതിനുള്ള കണ്വെന്ഷന് ഒപ്പുവയ്ക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
തന്ത്രത്തിന്റെ നടപ്പിലാക്കലും ലക്ഷ്യവും
മന്ത്രിസഭയുടെ അംഗീകാരത്തിന് ശേഷം ഔദ്യോഗിക രേഖ നടപ്പില് വരുത്തുന്നതിനുള്ള ഔപചാരികതകള് പൂര്ത്തിയാക്കും. നടപ്പാക്കല് മന്ത്രാലയം നിരീക്ഷിക്കുകയും റിപ്പോര്ട്ട് ചെയ്യുകയും ചെയ്യും.
പ്രധാനപ്പെട്ട നേട്ടങ്ങള്:
ഇരട്ട നികുതി ഒഴിവാക്കല് കണ്വെന്ഷന്റെ വ്യവസ്ഥകള് അന്താരാഷ്ട്ര നിലവാരത്തില് പരിഷ്ക്കരിച്ചതിലൂടെ ഇന്ത്യയും ഫെഡറേറ്റീവ് റിപ്പബ്ലിക്ക് ഓഫ് ബ്രസീലുമായുള്ള ഔദ്യോഗിക രേഖ ഭേദഗതി ചെയ്യുന്നതും ഇരട്ട നികുതി ഒഴിവാക്കുന്നതിന് സൗകര്യമൊരുക്കും. കരാര് രാജ്യങ്ങള് തമ്മില് ഇരട്ട നികുതി ഒഴിവാക്കല് കണ്വെന്ഷനിലൂടെ കൃത്യമായ നികുതി അവകാശങ്ങള് ലഭ്യമാക്കുന്നത് ഇരു രാജ്യങ്ങളിലേയും നിക്ഷേപകര്ക്കും വ്യാപാരികള്ക്കും നികുതി നിശ്ചിതത്വം ലഭ്യമാക്കും. ഭേദഗതി ചെയ്ത ഔദ്യോഗികരേഖ സ്രോതസില് കുറഞ്ഞ നികുതി നിരക്കിലും റോയല്റ്റികള് ഫീസുകള് സാങ്കേതിക സേവനത്തിലെ ഫീസുകള് എന്നിവയിലൂടെ നിക്ഷേപത്തിന്റെ ഒഴുക്ക് വര്ദ്ധിപ്പിക്കും. ഭേദഗതി ചെയ്യുന്ന ഔദ്യോഗിക രേഖ മിനിമം നിലവാരവും ലാഭം മാറ്റന്നതിലെ അടിസ്ഥാന നഷ്ടവും ജി-20 ഓര്ഗനൈസേഷന് ഓഫ് ഇക്കണോമിക് ആന്റ് കോ-ഓപ്പറേഷന് ഡെവലപ്പ്മെന്റിന്റെ മറ്റ് ശിപാര്ശകളും നടപ്പാക്കും. ആമുഖം ഉള്പ്പെടുത്തുന്നത്, ഒരു പ്രധാന ഉദ്ദേശ്യ പരിശോധന, ഇരട്ട നികുതി ഒഴിവാക്കല് കണ്വെന്ഷനിലെ ദുരുപയോ വിരുദ്ധ വ്യവസ്ഥയോടൊപ്പം അടിസ്ഥാന ലാഭം മാറ്റുന്നതിലെ കുറവ് പദ്ധതിയുടെ അടിസ്ഥാനത്തില് നേട്ടത്തിന്റെ വ്യവസ്ഥകളിലെ നിയന്ത്രണങ്ങള് ലഘുവാക്കുന്നത് നികുതി നിയത്തിലെ ചേര്ച്ചയില്ലായ്മയും വിടവുകളും ചൂഷണം ചെയ്തുകൊണ്ടുള്ള നികുതി ആസൂത്രണം തടയും.
പോയിന്റ് അടിസ്ഥാന വിശദാംശങ്ങള് :
എ) ഇന്ത്യയും ബ്രസീലും തമ്മില് നിലവിലുള്ള ഇരട്ടനികുതി ഒഴിവാക്കല് കണ്വെന്ഷന് 1988 ഏപ്രില് 26നാണ് ഒപ്പുവയ്ക്കുകയും മാറ്റത്തിന്റെ വിവരത്തിന്റെ അടിസ്ഥാനത്തില് 2013 ഒക്ടോബര് 15ന് ഒപ്പിട്ട ഔദ്യോഗിക രേഖയിലൂടെ അത് ഭേദഗതിചെയ്യുകയും ചെയ്തു. നിലവിലെ ഔദ്യോഗിക രേഖപ്രകാരം ഇരട്ട നികുതി ഒഴിവാക്കല് കണ്വെനിലെ മറ്റ് പല കാര്യങ്ങളിലും ഭേദഗതിയുണ്ടാകും.
ബി) ഇരട്ട നികുതി ഒഴിവാക്കല് കണ്വെന്ഷന് മിനിമം നിലവാരം നടപ്പാക്കുന്നതിനോടൊപ്പം ലാഭം മാറ്റുന്നതിലൂടെയുള്ള അടിസ്ഥാന നഷ്ടവും ജി-20 ഒ.ഇ.സി.ഡിയുടെ മറ്റ് ശിപാര്ശകളും നടപ്പാക്കും.
പശ്ചാത്തലം :
(ഇന്ത്യയും ബ്രസീലും തമ്മിലുള്ള ഇരട്ട നികുതി ഒഴിവാക്കല് കണ്വെന്ഷന് വളരെ പഴക്കമുള്ളതും അന്താരാഷ്ട്ര വികസന രേഖയുമായി യോജിക്കുന്നതിനായി ഭേദഗതി ആവശ്യവുമായിരുന്നു. അതോടൊപ്പം ലാഭം മാറ്റുന്നതിലൂടെയുള്ള അടിസ്ഥാന നഷ്ടവും ജി-20 ഒ.ഇ.സി.ഡിയുടെ മറ്റ് ശിപാര്ശകളും നടപ്പാക്കും.
ND
പ്രധാനമന്ത്രിയുടെ ഓഫീസ്
ഡോക്ടർമാരുടെ ദിനത്തിൽ പ്രധാനമന്ത്രി ഡോക്ടർമാരെ അഭിവാദ്യം ചെയ്തു
ഡോക്ടർമാരുടെ ദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി ഡോക്ടർമാരെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു, "ഡോക്ടർമാരുടെ ദിനത്തിൽ, എല്ലാ ഡോക്ടർമാർക്കും എന്റെ ആശംസകൾ. വൈദ്യശാസ്ത്ര ലോകത്ത് ഇന്ത്യയുടെ മുന്നേറ്റം പ്രശംസനീയമാണ്, മാത്രമല്ല നമ്മുടെ ഗ്രഹത്തെ ആരോഗ്യകരമാക്കുന്നതിന് ഇത് കാരണമായി.
കുറച്ച് ദിവസങ്ങൾക്ക് മുമ്പ് മൻ കീ ബാത്തിൽ ഞാൻ പറഞ്ഞത് ഇതാ. " :
മന്ത്രിസഭ
ഭക്ഷ്യ സംസ്ക്കരണ വ്യവസായത്തിനുള്ള ഉത്പാദന ബന്ധിത പ്രോത്സാഹന പദ്ധതിയ്ക്ക് കേന്ദ്ര മന്ത്രിസഭ അംഗീകാരം നൽകി
ന്യൂഡൽഹി, മാർച്ച് 31, 2021
ഭക്ഷ്യോത്പാദന രംഗത്ത് ആഗോള ചാമ്പ്യൻമാരെ സൃഷ്ടിക്കുന്നതിനും അന്താരാഷ്ട്ര വിപണിയിൽ ഇന്ത്യൻ ബ്രാൻഡ് ഭക്ഷ്യോത്പന്നങ്ങളെ പിന്തുണയ്ക്കുന്നതിനുമായി ഭക്ഷ്യ സംസ്ക്കരണ വ്യവസായത്തിനുള്ള 10,900 കോടി രൂപയുടെ ഉത്പാദന ബന്ധിത പ്രോത്സാഹന പദ്ധതിയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ അംഗീകാരം നൽകി.
സംസ്ക്കരണശേഷി, ബ്രാൻഡിംഗ് എന്നിവ വികസിപ്പിക്കുന്നതിന് നിശ്ചിത-നാമമാത്ര നിക്ഷേപം നടത്താൻ ശേഷിയുള്ളതും, നിശ്ചിത-നാമമാത്ര വിൽപ്പനയുള്ളതുമായ ഭക്ഷ്യോത്പാദന സംരംഭങ്ങളെ പിന്തുണയ്ക്കുകയെന്നതാണ് ഈ കേന്ദ്ര പദ്ധതിയുടെ ലക്ഷ്യം. കാർഷികോത്പന്നങ്ങൾക്ക് മെച്ചപ്പെട്ട വിലയും കർഷകർക്ക് ഉയർന്ന വരുമാനവും പദ്ധതി ഉറപ്പാക്കും.
2021-22 മുതൽ 2026-27 വരെയുള്ള ആറ് വർഷ കാലയളവിൽ പദ്ധതി നടപ്പാക്കും.
33,494 കോടി രൂപയുടെ സംസ്കരിച്ച ഭക്ഷ്യവസ്തുക്കളുടെ ഉത്പാദനം സാധ്യമാക്കുന്നതിനും, 2026-27 ആകുമ്പോഴേക്കും രണ്ടര ലക്ഷത്തോളം പേർക്ക് തൊഴിൽ നൽകുന്നതിനും, സംസ്ക്കരണ ശേഷി വിപുലീകരിക്കാനും പദ്ധതി സഹായകമാകും.
അഖിലേന്ത്യാ അടിസ്ഥാനത്തിൽ പദ്ധതി ആവിഷ്കരിക്കുകയും, നിർവ്വഹണ ഏജൻസി  വഴി ഇത് നടപ്പാക്കുകയും ചെയ്യും. അപേക്ഷകളുടെ / നിർദേശങ്ങളുടെ വിലയിരുത്തൽ, യോഗ്യത പരിശോധിച്ചുറപ്പിക്കൽ, പ്രോത്സാഹന വിതരണത്തിന് അർഹമായ ക്ലെയിമുകളുടെ സൂക്ഷ്മപരിശോധന എന്നിവ പിഎംഎ നിർവ്വഹിക്കും.
പദ്ധതിക്കുള്ള "ഫണ്ട് ക്ലിപ്തപ്പെടുത്തിയിട്ടുണ്ട്", അതായത് ചെലവ്, അംഗീകൃത പദ്ധതി വിഹിതത്തിനനുസൃതമായി പരിമിതപ്പെടുത്തും.
കാബിനറ്റ് സെക്രട്ടറിയുടെ അധ്യക്ഷതയിയുള്ള സെക്രട്ടറിമാർ അടങ്ങിയ എംപവേർഡ് ഗ്രൂപ്പ് ഈ പദ്ധതി നിരീക്ഷിക്കും.
പദ്ധതി പ്രകാരമുള്ള അപേക്ഷകരെ തിരഞ്ഞെടുക്കുന്നതിനും ഫണ്ടുകൾ അനുവദിക്കുന്നതിനും വേണ്ട അംഗീകാരം ഭക്ഷ്യ സംസ്ക്കരണ വ്യവസായ മന്ത്രാലയം നൽകും. പദ്ധതി നടപ്പാക്കുന്നതിനുള്ള വാർഷിക പ്രവർത്തന രൂപരേഖയും മന്ത്രാലയം തയ്യാറാക്കും.
ഒരു മൂന്നാം കക്ഷി മൂല്യനിർണ്ണയവും മദ്ധ്യകാല അവലോകന സംവിധാനവും പദ്ധതിയ്ക്ക് ഉണ്ടാകും.
അപേക്ഷകരായ സംരംഭങ്ങൾക്ക് പദ്ധതിയുടെ ഭാഗമാകാൻ ഒരു ദേശീയ പോർട്ടൽ സജ്ജീകരിക്കും.
നിർദ്ദിഷ്ട പദ്ധതിക്ക് കീഴിലുള്ള അപേക്ഷകർക്ക് മറ്റ് പദ്ധതികൾക്ക് കീഴിലും സാധ്യമായ സേവനങ്ങൾ തടസമില്ലാതെ അനുവദിക്കും.
(
PIB Headquarters
ദേശീയ മാരികൾച്ചർ കരട് നയം: കടലിൽ പ്രത്യേക കൃഷി മേഖലകൾക്ക് നിർദ്ദേശം
കൊച്ചി: കൂടുമത്സ്യ കൃഷി, കക്കവർഗ്ഗയിനങ്ങളുടെ കൃഷി, പെൻ കൾച്ചർ, പായൽ കൃഷി തുടങ്ങിയവക്കായി കടലിൽ പ്രത്യേക മാരികൾച്ചർ മേഖലകൾ  നിർദേശിക്കുന്ന ദേശീയ മാരികൾടച്ചർ കരട് നയം തയ്യാറായി. വിവിധ സമുദ്രജല കൃഷികൾ രാജ്യത്ത് പ്രോത്സാഹിപ്പിക്കുക, തൊലവസരങ്ങൾ സൃഷ്ടിക്കുക, വരുമാനം വർധിപ്പിക്കുക, സംരംഭകത്വം പ്രോത്സാഹിപ്പിക്കുക എന്ന ലക്ഷ്യം കൈവരിക്കാനുള്ള നിർദേശങ്ങളാണ് കരട് നയത്തിലുള്ളത്.
കേന്ദ്ര കാർഷിക മന്ത്രാലയത്തിന് കീഴിലെ നാഷണൽ ഫിഷറീസ് ഡെവലപ്മെന്റ് ബോർഡിന്റെ  നിർദ്ദേശത്തിൽ കേന്ദ്ര സമുദ്രമത്സ്യ ഗവേഷണ സ്ഥാപനം  ഡയറക്ടർ അധ്യക്ഷനായ വിദഗ്ധ സമിതിയാണ് കരട് നയം തയ്യാറാക്കിയത്. വിവിധ സ്റ്റ്ക് ഹോൾഡേഴ്സിൽ നിന്നും താൽപര്യമുള്ളവരിൽ നിന്നും പ്രതികരണങ്ങൾക്കായി ഈ മാസം 31 വരെ കരട് നയത്തിന്റെ പൂർണ രൂപം സിഎംഎഫ്ആർഐ, എൻഎഫ്ഡിബി വെബ്സൈറ്റുകളിൽ ലഭ്യമാണ്.
കടലിന്റെ പാരിസ്ഥിതിക ഘടകങ്ങൾ ശാസ്ത്രീയമായി വിലയിരുത്തിയ ശേഷമാണ് മാരികൾച്ചർ മേഖലകൾ നിശ്ചയിക്കുക. ഇതിനായി ഉപഗ്രഹ-റിമോട്ട് സെൻസിംഗ് സാങ്കേതികവിദ്യകൾ ഉപയോഗിക്കും. പവിഴപ്പുറ്റുകൾ, കണ്ടലുകൾ തുടങ്ങിയവ നിലകൊള്ളുന്ന കടലിലെ പ്രകൃതിലോല പ്രദേശങ്ങൾ, സംരക്ഷിത മേഖകൾ തുടങ്ങിയവയെ ഒഴിവാക്കിയാകും മാരികൾച്ചർ മേഖലകൾ നിശ്ചയിക്കുക. ഇത്തരത്തിൽ തിരഞ്ഞെടുക്കുന്ന മേഖലകളെ അതാത് സംസ്ഥാനങ്ങൾ മാരികൾച്ചർ ടെക്നോളജി പാർക്കുകളായി നിർണയിക്കും.
വിദേശ മത്സ്യങ്ങളെയും ജനിതകമാറ്റം വരുത്തിയ മീനുകളെയും കടലിൽ കൃഷി ചെയ്യാൻ അനുവദിക്കില്ല. വിത്തുക്ഷാമം പരിഹരിക്കുന്നതിന്റെ ഭാഗമായി ഹാച്ചറികളും അനുബന്ധ സൗകര്യങ്ങുളും ഒരുക്കുന്നതിന് പ്രത്യക പദ്ധതികൾ നടപ്പിലാക്കും.
കടൽകൃഷി കൂടുതൽ ജനകീയമാക്കുന്നതിന് സാമ്പത്തിക സഹായമുൾപ്പെടെയുള്ളവ കർഷകർക്ക് ലഭ്യമാക്കണമെന്ന് കരട് നയം സർക്കാറിനോട് നിർദ്ദേശിക്കുന്നു. നിലവിൽ ഈ മേഖലയിൽ ഇൻഷുറൻസ് പരിരക്ഷ ഇല്ലാത്തതിനാൽ, അനുയോജ്യമായ ഇൻഷുറൻസ് സ്കീമുകൾ അവതരിപ്പിക്കാനും നിർദ്ദേശമുണ്ട്.
വിപണന സഹായം, ഭക്ഷ്യസുരക്ഷ, ഇക്കോലാബലിംഗ് അഗീകാരം തുടങ്ങിയവയുമായി ബന്ധപ്പെട്ട നിർദേശങ്ങളും ദേശീയ കരട് നയത്തിലുണ്ട്.
(Visitor Counter : 11
പ്രധാനമന്ത്രിയുടെ ഓഫീസ്
കോവിഡ് -19 അവസ്ഥയെക്കുറിച്ച് പ്രധാനമന്ത്രി സംസ്ഥാന, ജില്ലാ ഉദ്യോഗസ്ഥരുമായി ആശയവിനിമയം നടത്തി
ഗ്രാമങ്ങളിലും, നഗരങ്ങളിലും നിർദ്ദിഷ്ട രീതിയിൽ തങ്ങളുടെ തന്ത്രം പ്രയോഗിക്കാൻ ഉദ്യോഗസ്ഥരോട് ആവശ്യപ്പെട്ടു
രാജ്യത്തെ കോവിഡ് -19 അവസ്ഥയെക്കുറിച്ച് പ്രധാനമന്ത്രി ശ്രീ നരേന്ദ്ര മോദി ഇന്ന് വീഡിയോ കോൺഫറൻസിലൂടെ സംസ്ഥാന, ജില്ലാ ഉദ്യോഗസ്ഥരുമായി സംവദിച്ചു.
ആശയവിനിമയത്തിനിടെ, കോവിഡ് -19 നെതിരായ പോരാട്ടത്തിൽ പ്രധാനമന്ത്രിയുടെ നേതൃത്വത്തിന് ഉദ്യോഗസ്ഥർ നന്ദി പറഞ്ഞു. അതത് ജില്ലകളിലെ മോശം അവസ്ഥയെക്കുറിച്ച് ഉദ്യോഗസ്ഥർ പ്രധാനമന്ത്രിയെ അറിയിച്ചു. തത്സമയ നിരീക്ഷണത്തിനും ശേഷി വർദ്ധിപ്പിക്കുന്നതിനും സാങ്കേതികവിദ്യ ഉപയോഗിച്ചതിന്റെ അനുഭവം അവർ പങ്കിട്ടു. തങ്ങളുടെ ജില്ലകളിൽ പൊതുജന പങ്കാളിത്തവും അവബോധവും വർദ്ധിപ്പിക്കുന്നതിന് സ്വീകരിച്ച നടപടികളും അവർ വിശദീകരിച്ചു.
മഹാമാരിയെതിരെ പോരാടുന്നതിന് മുഴുവൻ പ്രതിബദ്ധതയും ഉറപ്പാക്കണമെന്ന് പ്രധാനമന്ത്രി എല്ലാവരോടും അഭ്യർത്ഥിച്ചു. കൊറോണ വൈറസ് ഉയർത്തിയ പുതിയ വെല്ലുവിളികൾക്കിടയിൽ, പുതിയ തന്ത്രങ്ങളും പരിഹാരങ്ങളും ആവശ്യമാണ്. കഴിഞ്ഞ കുറച്ച് നാളുകളായി രാജ്യത്ത് സജീവമായ കേസുകൾ കുറയാൻ തുടങ്ങിയിട്ടുണ്ടെന്നും അദ്ദേഹം പറഞ്ഞു. എന്നാൽ ഈ അണുബാധ ചെറിയ തോതിൽ പോലും നിലനിൽക്കുന്നിടത്തോളം കാലം ഈ വെല്ലുവിളിയും നിലനിൽക്കുമെന്ന് അദ്ദേഹം മുന്നറിയിപ്പ് നൽകി.
പകർച്ചവ്യാധിയെ ചെറുക്കുന്നതിൽ സംസ്ഥാന-ജില്ലാ ഉദ്യോഗസ്ഥരുടെ ശ്രദ്ധേയമായ പ്രവർത്തനങ്ങളെ പ്രധാനമന്ത്രി പ്രശംസിച്ചു. ഈ രംഗത്തെ അവരുടെ പ്രവർത്തനങ്ങളിൽ നിന്നുള്ള അനുഭവങ്ങളും പ്രതികരണങ്ങളും , പ്രായോഗികവും ഫലപ്രദവുമായ നയങ്ങൾ സൃഷ്ടിക്കാൻ സഹായിച്ചു. എല്ലാ സംസ്ഥാനങ്ങളിൽ നിന്നും വിവിധ തലങ്ങളിലെ പങ്കാളികളിൽ നിന്നുമുള്ള നിർദ്ദേശങ്ങൾ ഉൾപ്പെടുത്തി വാക്സിനേഷൻ തന്ത്രം മുന്നോട്ട് കൊണ്ടുപോകുകയാണെന്നും പ്രധാനമന്ത്രി പറഞ്ഞു.
പ്രാദേശിക അനുഭവങ്ങൾ ഉപയോഗിക്കേണ്ടതിന്റെ ആവശ്യകതയെയും ഒരു രാജ്യമെന്ന നിലയിൽ ഒരുമിച്ച് പ്രവർത്തിക്കേണ്ടതിന്റെ ആവശ്യകതയെയും പ്രധാനമന്ത്രി ഊന്നിപ്പറഞ്ഞു. കേസുകൾ കുറയുമ്പോഴും ഗ്രാമങ്ങളെ കൊറോണ രഹിതമാക്കി നിലനിർത്തുന്നതിനും , കോവിഡ് ഉചിതമായ പെരുമാറ്റം പിന്തുടരുന്നതിനും സന്ദേശങ്ങൾ പ്രചരിപ്പിക്കാൻ അദ്ദേഹം ആവശ്യപ്പെട്ടു. ഗ്രാമങ്ങളിലും ,നഗരങ്ങളിലും നിർദ്ദിഷ്ട രീതിയിൽ തങ്ങളുടെ തന്ത്രം രൂപപ്പെടുത്താനും ഗ്രാമീണ ഇന്ത്യ പോലും കോവിഡ് രഹിതമാണെന്ന് ഉറപ്പാക്കാനും അദ്ദേഹം ഉദ്യോഗസ്ഥരോട് ആവശ്യപ്പെട്ടു.
ഓരോ പകർച്ചവ്യാധിയും തുടർച്ചയായ നവീകരണത്തിന്റെ പ്രാധാന്യവും പകർച്ചവ്യാധികളെ കൈകാര്യം ചെയ്യുന്ന രീതികളിലെ മാറ്റവും നമ്മെ പഠിപ്പിച്ചുവെന്ന് പ്രധാനമന്ത്രി അഭിപ്രായപ്പെട്ടു. വൈറസ് രൂപപരിണാമത്തിൽ വിദഗ്ദ്ധനായതിനാൽ മഹാമാരി കൈകാര്യം ചെയ്യുന്നതിനുള്ള രീതികളും തന്ത്രങ്ങളും ചലനാത്മകമായിരിക്കണമെന്ന് അദ്ദേഹം ഓർമ്മിപ്പിച്ചു. വൈറസ്സ് പരിവർത്തനം യുവാക്കളെയും കുട്ടികളെയും സംബന്ധിച്ചു ആശങ്കയുള്ളതാണെന്ന് അദ്ദേഹം പറഞ്ഞു. വാക്സിനേഷൻ യജ്ഞം വർദ്ധിപ്പിക്കേണ്ടതിന്റെ ആവശ്യകത അദ്ദേഹം ഊന്നിപ്പറഞ്ഞു.
വാക്സിൻ പാഴാക്കുന്നതിനെക്കുറിച്ച് പരാമർശിക്കവെ, ഒരു വാക്സിൻ പാഴാക്കുന്നത്തിലൂടെ ഒരു വ്യക്തിക്ക് ആവശ്യമായ സുരക്ഷ നൽകാൻ കഴിയുന്നില്ല എന്നാണ് പ്രധാനമന്ത്രി പറഞ്ഞത്. അതിനാൽ വാക്സിൻ പാഴാക്കൽ നിർത്താൻ അദ്ദേഹം ആവശ്യപ്പെട്ടു.
ജീവൻ രക്ഷിക്കുന്നതിനിടയിൽ ജനങ്ങളുടെ ജീവിതം സുഗമമാക്കുന്നതിനും മുൻഗണന നൽകണമെന്ന് പ്രധാനമന്ത്രി ഊന്നിപ്പറഞ്ഞു. പാവപ്പെട്ടവർക്ക് സൗജന്യ റേഷന് സൗകര്യങ്ങൾ ഏർപ്പെടുത്തണമെന്നും മറ്റ് അവശ്യസാധനങ്ങൾ നൽകണമെന്നും , കരിഞ്ചന്ത നിർത്തലാക്കണമെന്നും അദ്ദേഹം നിർദേശിച്ചു . ഈ പോരാട്ടത്തിൽ വിജയിക്കാനും മുന്നോട്ട് പോകാനും ഈ നടപടികൾ ആവശ്യമാണെന്ന് പ്രധാനമന്ത്രി പറഞ്ഞു.
(
പ്രത്യേക സേവനങ്ങളും ഫീച്ചറുകളും
മരച്ചീനിയെ ബാധിക്കുന്ന മീലിമൂട്ടകൾ കൈകാര്യം ചെയ്യുന്നതിനുള്ള നയരേഖയ്ക്ക് രൂപം നൽകും
മീലിമൂട്ടകൾ ഉണ്ടാക്കുന്ന കൃഷി നഷ്ടത്തിന്റെ ഗൗരവം കണക്കിലെടുത്ത് കേന്ദ്ര കിഴങ്ങു വിള ഗവേഷണ സ്ഥാപനത്തിന്റെ ആഭിമുഖ്യത്തിൽ തിരുവനന്തപുരത്തുള്ള സിടിസിആർഐ ആസ്ഥാനത്തു വെച്ച് വിദഗ്ധരുടെ ചർച്ച നടന്നു.. എൻബിഎഐആർ, സിടിസിആർഐ, കേരള കാർഷിക സർവകലാശാലാ എന്നിവിടങ്ങളിലെ വിദഗ്ദ്ധ ശാസ്ത്രജ്ഞർ ചർച്ചകൾക്ക് നേതൃത്വം നൽകി . സംസ്ഥാനത്തെ എല്ലാ കൃഷി വിജ്ഞാന കേന്ദ്രങ്ങൾ . കൃഷി വകുപ്പുദ്യോഗസ്ഥർ, തിരഞ്ഞെടുത്ത കർഷകർ, ഗവേഷണ വിദ്യാർഥികൾ തുടങ്ങി ഈ പ്രശ്നവുമായി ബന്ധപ്പെട്ടവർ ചർച്ചയിലും തുടർന്നുള്ള ഭാവി രൂപരേഖ ആസൂത്രണത്തിലും പങ്കെടുക്കുത്തു. ന്യൂ ഡൽഹിയിലുള്ള ഐ സി എ ആർ ആസ്ഥാനത്തെ അസിസ്റ്റൻറ് ഡയറക്ടർ ജനറൽ ഡോ. എസ്സ്. സി. ദുബയ്, ബാംഗ്ലൂർ എൻബിഎഐആർ ഡയറക്ടർ ഡോ. എസ്സ്. എൻ. സുശീൽ എന്നിവർ മുഖ്യാതിഥികളായിരുന്നു.
ലോകത്തിൽ ഏറ്റവും കൂടുതൽ ഉൽപ്പാദിപ്പിക്കുന്ന അഞ്ചാമത്തെ പ്രധാന ഭക്ഷ്യവിളയായ മരച്ചീനി ഉൾപ്പെടെ നിരവധി വിളകളുടെ മുഖ്യ ശത്രുക്കൾ മൂന്നിനം മീലിമൂട്ടകളാണ്. സാധാരണ കാഴ്ചയിൽ വലിയവ്യത്യാസം കാണുകയില്ല. ഈ കീടങ്ങളിൽ പലതും ആകസ്മികമായി നമ്മുടെ രാജ്യത്ത് എത്തിച്ചേർന്നതാണ്. 2008-ൽ ശ്രീലങ്കയിൽ നിന്ന് രാജ്യത്തെത്തിയ പപ്പായ മീലിമൂട്ട നിരവധി വിളകൾക്ക് ഗുരുതരമായ നാശനഷ്ടങ്ങൾ വരുത്തിയ പരദേശ കീടങ്ങളിൽ ഏറ്റവും മുഖ്യമാണ്. ഈ മൂന്നു മീലിമൂട്ടകളിൽ മരച്ചീനിക്ക് ഏറ്റവും അപകടകാരി കസ്സാവാ മീലിബഗ് ആണ്, ഇന്ത്യയിൽ ഇതിന്റെ സാന്നിദ്ധ്യം ആദ്യമായി കണ്ടെത്തിയത് 2020 ഏപ്രിലിൽ തൃശ്ശൂരിൽ നിന്നാണ്. ബാംഗ്ലൂരിലെ നാഷണൽ ബ്യൂറോ ഓഫ് അഗ്രികൾച്ചറൽ ഇൻസെക്ട് റിസോഴ്സസ്  ആണ് ഇന്ത്യയിൽ ആദ്യമായി ഇത് റിപ്പോർട്ട് ചെയ്തത്. മരച്ചീനി മീലിമൂട്ടകളിൽ നിന്നും ആഫ്രിക്കൻ രാജ്യങ്ങളെയും തായ്ലണ്ടിനെയും രക്ഷിച്ച കടന്നൽ വിഭാഗത്തിൽപ്പെട്ട പരാന്നഭോജിയായ അനഗൈറസ് ലോപേസിയെ ബാംഗ്ളൂരിലുള്ള സ്ഥാപനം 2021-ഇൽ എല്ലാ നിയമങ്ങൾക്കും വിധേയമായി നമ്മുടെ രാജ്യത്തേക്ക് ഇറക്കുമതി ചെയ്ത് അവരുടെ ലാബിൽ പഠനവിധേയമാക്കി പുറത്തിറക്കി.. പിന്നീടതിനെ 2022-ൽ തമിഴ് നാട്ടിലും കഴിഞ്ഞ മാസം തൃശൂരും വിതരണം ചെയ്തു.
ജൈവ നിയന്ത്രണ പരാന്ന ഭോജിയെ കർഷകരുടെ തോട്ടങ്ങളിൽ വ്യാപകമായി പുറത്തിറക്കുന്നതിന്റെ ഭാഗമായി ചടങ്ങിൽ വെച്ച് കേരളത്തിലെ 8ഉം, തമിഴ്നാട്ടിലെയും മഹാരാഷ്ടയിലെയും കൃഷി വിജ്ഞാന കേന്ദ്രങ്ങൾക്കും, കൃഷി വകുപ്പ് ഉദ്യോഗസ്ഥർക്കും, കർഷകർക്കും ഇത് വിതരണം ചെയ്തു. മരച്ചീനിയെ ആക്രമിക്കുന്ന വിവിധ മീലിമൂട്ടകളെക്കുറിച്ചും ഇവയ്ക്കെതിരെയുള്ള പരാന്നഭോജികളുടെ ഉപയോഗത്തെക്കുറിച്ചും വിദഗ്ദ്ധർ സാങ്കേതിക സെഷനിൽ ക്ലാസ്സുകളെടുത്തു.
പാനൽ ചർച്ചയുടെ പ്ലീനറി സെഷനിൽ, ഈ മേഖലയിലെ വിദഗ്ധർ വിശദമായ സംവാദം നടത്തി. സെഷനുകളിലെ വിലപ്പെട്ട എല്ലാ നിർദ്ദേശങ്ങളും ശുപാർശകളും പരിഗണിച്ച്, എഡിജി , എൻബിഎഐആർ ഡയറക്ടർ എന്നിവരുമായി കൂടിയാലോചിച്ച ശേഷം, മരച്ചീനിയെ ബാധിക്കുന്ന മീലിമൂട്ടകൾ കൈകാര്യം ചെയ്യുന്നതിനുള്ള നയരേഖ തയ്യാറാക്കുകയും, പ്രസിദ്ധീകരിക്കുകയും കൗൺസിലിൽ സമർപ്പിക്കുകയും ചെയ്യുമെന്ന് സിടിസിആർഐ ഡയറക്ടർ ഡോ. ജി. ബൈജു പറഞ്ഞു. സംഘാടക സമിതി സെക്രട്ടറി ഡോ.ഹരീഷ്, വിള സംരക്ഷണ വിഭാഗം മേധാവി ഡോ.എസ്.എസ്.വീണ എന്നിവർ പരിപാടി ഏകോപിപ്പിച്ചു.
ND
(Visitor Counter : 22
പ്രധാനമന്ത്രിയുടെ ഓഫീസ്
ഡോ. ശ്രീ ശ്രീ ശ്രീ ശിവകുമാര സ്വാമികളുടെ ജയന്തിയിൽ പ്രധാനമന്ത്രിയുടെ ആദരം
പ്രധാനമന്ത്രി ശ്രീ നരേന്ദ്ര മോദി ഡോ. ശ്രീ ശ്രീ ശ്രീ ശിവകുമാര സ്വാമികളുടെ ജയന്തി ദിവസത്തിൽ അദ്ദേഹത്തിന് ആദരമർപ്പിച്ചു.
"ഡോ. ശ്രീ ശ്രീ ശിവകുമാര സ്വാമികളുടെ ജയന്തിയിൽ അദ്ദേഹത്തെ ഞാൻ നമസ്കരിക്കുന്നു. സമൂഹത്തെ സേവിക്കുന്നതിനും ദരിദ്രരെ പരിപാലിക്കുന്നതിനുമുള്ള അദ്ദേഹത്തിന്റെ പ്രയത്നങ്ങൾ വ്യാപകമായി ഓർമ്മിക്കപ്പെടും. അദ്ദേഹത്തിന്റെ ശ്രേഷ്ഠമായ ചിന്തകളും ആശയങ്ങളും നമുക്ക് പ്രചോദനമേകുന്നു. " പ്രധാനമമ്ത്രി ട്വിറ്ററിൽ കുറിച്ചു.
പ്രധാനമന്ത്രിയുടെ ഓഫീസ്
ഇന്ത്യൻ പുരുഷ ഹോക്കി ടീമിന് വെള്ളി മെഡൽ ലഭിച്ചതിൽ അഭിമാനം കൊള്ളുന്നതായി പ്രധാനമന്ത്രി
ബിർമിംഗ്ഹാം കോമൺവെൽത്ത് ഗെയിംസിൽ വെള്ളി മെഡൽ നേടിയ ഇന്ത്യൻ പുരുഷ ഹോക്കി ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"കോമൺവെൽത്ത് ഗെയിംസിലൂടനീളമുള്ള ആവേശകരമായ പ്രകടനത്തിനും ഒരു വെള്ളി മെഡൽ നേടിയതിനും പുരുഷ ഹോക്കി ടീമിനെ ഓർത്ത് അഭിമാനിക്കുന്നു. വരും കാലങ്ങളിൽ ഈ ടീം ഇന്ത്യയുടെ അഭിമാനം നിലനിർത്തുകയും ഹോക്കി പിന്തുടരാൻ യുവാക്കളെ പ്രചോദിപ്പിക്കുകയും ചെയ്യുമെന്ന് എനിക്ക് ഉറപ്പുണ്ട്."
--ND--
(Proud of the Men’s Hockey team for a spirited performance through the CWG and winning a Silver medal. I am confident this team will keep making India proud in the times to come and also inspire youngsters to pursue Hockey. #Cheer4India pic.twitter.com/7ECXbgXBCn
— Narendra Modi  August 8, 2022
പ്രധാനമന്ത്രിയുടെ ഓഫീസ്
അണ്ടർ 20 ലോക വനിതാ ഗുസ്തി ചാമ്പ്യൻഷിപ്പ് 2023 കിരീടം നേടിയ ഇന്ത്യൻ ടീമിനെ പ്രധാനമന്ത്രി അഭിനന്ദിച്ചു
അണ്ടർ 20 ലോക വനിതാ ഗുസ്തി ചാമ്പ്യൻഷിപ്പ് 2023 കിരീടം നേടിയ ഇന്ത്യൻ ടീമിനെ അഭിനന്ദിച്ചുകൊണ്ട് പ്രധാനമന്ത്രി ശ്രീ നരേന്ദ്ര മോദി എക്സിൽ പോസ്റ്റ് ചെയ്തു:
"ഇന്ത്യൻ വനിതാ ഗുസ്തി താരങ്ങൾക്ക് മഹത്തായ വിജയം! 2023 അണ്ടർ-20 ലോക ചാമ്പ്യൻഷിപ്പിൽ നമ്മുടെ വനിതാ ഗുസ്തി ടീം കിരീടം നേടി.
ഏഴ് മെഡലുകളോടെ സമാനതകളില്ലാത്ത പ്രകടനം കാഴ്ചവച്ചു. ഇതിൽ 3 എണ്ണം സ്വർണ മെഡലുകളാണ്. അവിസ്മരണീയമായ പ്രകടനങ്ങളിൽ
കിരീടം നിലനിർത്താനുള്ള അന്തിമിന്റെ പ്രകടനവുമുണ്ട്. കിരീടം രണ്ടുതവണ നേടുന്ന ആദ്യത്തെ താരമായി! ഈ മഹത്തായ വിജയം നമ്മുടെ വളർന്നുവരുന്ന ഗുസ്തി താരങ്ങളുടെ അചഞ്ചലമായ പ്രതിബദ്ധതയുടെയും തികഞ്ഞ നിശ്ചയദാർഢ്യത്തിന്റെയും അസാധാരണമായ കഴിവിന്റെയും സാക്ഷാത്ക്കാരമായി നിലകൊള്ളുന്നു."
NS
(
ആരോഗ്യ, കുടുംബക്ഷേമ മന്ത്രാലയം
147 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 147 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
17.73 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
മന്ത്രിസഭ
ഷാങ്ഹായ് സഹകരണ സംഘടനയിലെ എല്ലാ അംഗരാജ്യങ്ങളും തമ്മില് ''ബഹുജന മാധ്യമ മേഖലയിലെ സഹകരണം'' സംബന്ധിച്ച കരാര് ഒപ്പുവച്ചതിനും അംഗീകരിച്ചതിനും കേന്ദ്ര മന്ത്രിസഭയുടെ അനുമതി
ഷാങ്ഹായ് സഹകരണ സംഘടനയിലെ എല്ലാ അംഗരാജ്യങ്ങളും തമ്മില് ''ബഹുജന മാധ്യമ മേഖലയിലെ സഹകരണം'' സംബന്ധിച്ച കരാര് ഒപ്പുവച്ചതിനും അത് അംഗീകരിച്ചതിനും പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അനുമതി നല്കി. 2019 ജൂണിലാണ് കരാര് ഒപ്പുവച്ചത്.
ബഹുജന മാധ്യമ മേഖലയിലെ സംഘടനകള്ക്കിടയില് തുല്യവും പരസ്പര പ്രയോജനകരവുമായ സഹകരണം പ്രോത്സാഹിപ്പിക്കുന്നതിനാണ് കരാര്. ഓരോ വര്ഷവും പരസ്പര സഹകരണത്തിന്റെ അടിസ്ഥാനത്തില് പ്രവര്ത്തനങ്ങള് സുഗമമാക്കുകയും അതുവഴി തുല്യത ഉറപ്പാക്കുകയും ചെയ്യും. അംഗരാജ്യങ്ങള്ക്ക് ബഹുജന മാധ്യമ രംഗത്ത് മികച്ച രീതികളും പുതിയ കണ്ടുപിടുത്തങ്ങളും പങ്കിടാന് ഈ കരാര് അവസരമൊരുക്കും.
തങ്ങളുടെ രാജ്യത്തെ ജനങ്ങളുടെ ജീവിതത്തെക്കുറിച്ചുള്ള അറിവ് കൂടുതല് ആഴത്തിലാക്കുന്നതിന് ബഹുജന മാധ്യമങ്ങളിലൂടെ വിവരങ്ങള് പരസ്പരം വിശാലമായി കൈമാറുന്നതിന് അനുകൂലമായ സാഹചര്യങ്ങള് സൃഷ്ടിക്കുക കരാറിന്റെ ലക്ഷ്യങ്ങളില്പ്പെടുന്നു.
രാജ്യങ്ങളിലെ ബഹുജന മാധ്യമ എഡിറ്റോറിയല് ഓഫീസുകള്, ബഹുജന മാധ്യമ രംഗത്ത് പ്രവര്ത്തിക്കുന്ന പ്രസക്തമായ മന്ത്രാലയങ്ങള്, ഏജന്സികള്, സംഘടനകള് എന്നിവ തമ്മിലുള്ള സഹകരണം; പ്രത്യേക കരാറുകളിലൂടെ ഉള്പ്പെടെ പങ്കെടുക്കുന്നവര് തന്നെ നിര്ണ്ണയിക്കേണ്ട കൃത്യമായ ഉപാധികളും നിഗമനങ്ങളും; ലഭ്യമായ തൊഴില് അനുഭവം പഠിക്കുന്നതിനും ബഹുജന മാധ്യമ രംഗത്ത് യോഗങ്ങള്, സെമിനാറുകള്, സമ്മേളങ്ങള് എന്നിവ നടത്തുന്നതിനും അതാതു രാജ്യങ്ങളിലെ പത്രപ്രവര്ത്തകരുടെ തൊഴില്സംഘടനകള്ക്കിടയില് തുല്യവും പരസ്പര പ്രയോജനകരവുമായ സഹകരണം പ്രോത്സാഹിപ്പിക്കുക;
ടെലിവിഷന്, റേഡിയോ പരിപാടികളുടെ പ്രക്ഷേപണത്തിന് സഹായിക്കുക, രാജ്യത്തിന്റെ അതിര്ത്തിക്കുള്ളില് നിയമപരമായി വിതരണം ചെയ്യുക, രാജ്യങ്ങളുടെ നിയമനിര്മ്മാണത്തിന്റെ ആവശ്യകതകള് നിറവേറ്റുന്നുവെങ്കില് വിവരസാമഗ്രികളുടെയും വിവരങ്ങളുടെയും നിയമപരമായ പ്രക്ഷേപണവും അവയുടെ വിതരണവും നടത്തുക;
ബഹുജന മാധ്യമ മേഖലയിലെ അനുഭവ വിനിമയ വിദഗ്ധരെയും പ്രത്യേക വൈദഗ്ധ്യമുള്ളവരെയും പ്രോത്സാഹിപ്പിക്കുക, മാധ്യമ പ്രൊഫഷണലുകളെ പരിശീലിപ്പിക്കുന്നതിന് പരസ്പര സഹായം നല്കുക, ഈ മേഖലയില് പ്രവര്ത്തിക്കുന്ന വിദ്യാഭ്യാസ, ശാസ്ത്ര-ഗവേഷണ സ്ഥാപനങ്ങള്ക്കും സംഘടനകള്ക്കുമിടയില് സഹകരണം പ്രോത്സാഹിപ്പിക്കുക. എന്നിവയാണ് കരാറിന്റെ ഉള്ളടക്കം .
(..................
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ കനത്ത മഴയെക്കുറിച്ച് പ്രധാനമന്ത്രി ആശങ്ക പ്രകടിപ്പിചു
ഹിമാചൽ പ്രദേശിലെ കനത്ത മഴയെക്കുറിച്ച് പ്രധാനമന്ത്രി ശ്രീ നരേന്ദ്ര മോദി ആശങ്ക പ്രകടിപ്പിക്കുകയും സ്ഥിതിഗതികൾ സൂക്ഷ്മമായി നിരീക്ഷിച്ചുകൊണ്ടിരിക്കുകയാണെന്നും പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു : " കനത്ത മഴയെത്തുടർന്ന് ഹിമാചൽ പ്രദേശിലെ സ്ഥിതിഗതികൾ സൂക്ഷ്മമായി നിരീക്ഷിച്ചുകൊണ്ടിരിക്കുകയാണ് . അധികൃതർ സംസ്ഥാന ഗവൺമെന്റുമായി ചേർന്ന് പ്രവർത്തിച്ചു വരികയാണ്. . സാധ്യമായ എല്ലാ പിന്തുണയും ലഭ്യമാക്കുന്നുണ്ട് . ദുരിത ബാധിത പ്രദേശങ്ങളിലെ സുരക്ഷയ്ക്കായി ഞാൻ പ്രാർത്ഥിക്കുകയാണ് ."
പ്രത്യേക സേവനങ്ങളും ഫീച്ചറുകളും
ഐടി വൈദഗ്ധ്യമുള്ള ഇന്ത്യന് യുവാക്കളെ ലക്ഷ്യം വച്ചുകൊണ്ടുള്ള വ്യാജ തൊഴില് റാക്കറ്റുകളെ കുറിച്ചുള്ള മുന്നറിയിപ്പ്
ഐടി വൈദഗ്ധ്യമുള്ള ഇന്ത്യന് യുവാക്കളെ ലക്ഷ്യം വച്ചുകൊണ്ടുള്ള വ്യാജ തൊഴില് റാക്കറ്റുകളെ ബാങ്കോക്കിലെയും, മ്യാന്മറിലെയും ഇന്ത്യന് എംബസികളില് അടുത്തിടെ ശ്രദ്ധയില്പെട്ടിട്ടുണ്ട്. ഡിജിറ്റല് സെയില്സ് ആന്ഡ് മാര്ക്കറ്റിംഗ് എക്സിക്യൂട്ടീവുകളുടെ തസ്തികകളിലേക്ക് ആകര്ഷകമായ വ്യവസ്ഥകള് എന്ന വ്യാജേനയാണ് തട്ടിപ്പുകള് നടത്തുന്നത്.
സോഷ്യല് മീഡിയ പരസ്യങ്ങളിലൂടെയും ദുബായ്, ഇന്ത്യ ആസ്ഥാനമായുള്ള ഏജന്റുമാര് വഴിയും തായ്ലന്ഡിലെ ഡാറ്റ എന്ട്രി ജോലികളില് അവസരം ലഭിക്കുന്നു എന്ന വ്യാജേനയാണ് ഇവര് ഐടി വൈദഗ്ധ്യം ഉള്ള യുവാക്കളെ ലക്ഷ്യമിടുന്നത്.
ഇരകളെ അനധികൃതമായി മ്യാന്മറിലേക്ക് അതിര്ത്തി കടത്തി കൊണ്ടുപോകുകയും തടവിലാക്കിക്കൊണ്ട് കഠിനമായ സാഹചര്യങ്ങളില് ജോലി ചെയ്യാന് നിര്ബന്ധിക്കുകയും ചെയ്യുന്നു.
ആയതിനാല് സോഷ്യല് മീഡിയ പ്ലാറ്റ്ഫോമുകളിലൂടെയോ, മറ്റ് തരത്തിലൂടെയോ പ്രചരിക്കപ്പെടുന്ന ഇത്തരം വ്യാജ തൊഴില് വാഗ്ദാനങ്ങളില് വീഴാതെയിരിക്കാന് യുവാക്കള് ശ്രദ്ധിക്കേണ്ടതാണ്. വിനോദ സഞ്ചാര അഥവാ വിസിറ്റിങ്ങ് വിസയില് തൊഴിലിനായി യാത്ര ചെയ്യുന്നതിന് മുന്പ് വിദേശ തൊഴില് ദാതാവിനെ കുറിച്ച് അതാത് ഇന്ത്യന് എംബസികളില് അന്വേഷിച്ച് ഉറപ്പ് വരുത്തേണ്ടതും, നാട്ടിലുള്ള റിക്രൂട്ടിംഗ്ഏജന്റ് അല്ലെങ്കില് കമ്പനിയുടെ പൂര്വ്വകാല ചരിത്രം കൂടെ അറിഞ്ഞതിന് ശേഷം മാത്രം ഓഫര് ലെറ്റര് സ്വീകരിക്കണമെന്ന് വിദേശകാര്യമന്ത്രാലയം മുന്നറിയിപ്പ് നല്കുന്നു.
(ND MRL
ആഭ്യന്തരകാര്യ മന്ത്രാലയം
കോവിഡ് 19 പ്രതിരോധത്തിന്റെ ഭാഗമായി ഏർപ്പെടുത്തിയ വിസ, യാത്രാ നിയന്ത്രണങ്ങളിൽ കേന്ദ്ര ആഭ്യന്തര മന്ത്രാലയം ഇളവ് വരുത്തി, വിദേശത്ത് കുടുങ്ങിയ ചില വിഭാഗത്തിലുള്ള ഒസിഐ കാർഡ് ഉടമകൾക്ക് ഇന്ത്യയിലേക്ക് മടങ്ങാം
(ന്യൂഡൽഹി, മെയ് 22, 2020
കോവിഡ് 19 പ്രതിരോധത്തിന്റെ ഭാഗമായി ഏർപ്പെടുത്തിയ വിസ, യാത്രാ നിയന്ത്രണങ്ങളിൽ കേന്ദ്ര ആഭ്യന്തര മന്ത്രാലയം ഇളവ് വരുത്തി. വിദേശത്ത് കുടുങ്ങിക്കിടക്കുന്ന ചില വിഭാഗങ്ങളിൽ പെട്ട ഓവർസീസ് സിറ്റിസൺ ഓഫ് ഇന്ത്യ  കാർഡ് ഉടമകൾക്ക് ഇന്ത്യയിലേക്ക് വരാൻ അനുമതി നൽകി.
വിദേശത്ത് കുടുങ്ങിയ താഴെപ്പറയുന്ന ഒസിഐ കാർഡ് ഉടമകൾക്ക് ഇന്ത്യയിലേക്ക് വരാം:
# വിദേശത്തുള്ള ഇന്ത്യൻ പൗരന്മാർക്ക് ജനിച്ചതും ഒസിഐ കാർഡുകൾ കൈവശമുള്ളതുമായ മൈനർ /ചെറിയ കുട്ടികൾ.
# കുടുംബത്തിലെ അംഗത്തിന്റെ മരണം പോലുള്ള ദുരന്തങ്ങൾ മൂലം ഇന്ത്യയിലേക്ക് വരാൻ ആഗ്രഹിക്കുന്ന ഒസിഐ കാർഡ് ഉടമകൾ.
# ജീവിതപങ്കാളിയിൽ ഒരാൾ ഒസിഐ കാർഡ് ഉടമയും മറ്റൊരാൾ ഇന്ത്യൻ പൗരനുമായ ഇന്ത്യയിൽ സ്ഥിര താമസ അനുവാദമുള്ള ദമ്പതികൾക്ക്.
# മാതാപിതാക്കൾ  ഇന്ത്യയിൽ താമസിക്കുന്ന, ഒസിഐ കാർഡ് ഉടമകളായ സർവകലാശാല വിദ്യാർഥികൾ
പ്രത്യേക സേവനങ്ങളും ഫീച്ചറുകളും
ഇന്ത്യാടൂറിസം കൊച്ചി, രാജ്യസ്നേഹവും ഐക്യവും പ്രകീർത്തിച്ചുകൊണ്ട് ഫോർട്ട് കൊച്ചിയിൽ ‘ഹർഘർ തിരംഗ’ റാലി സംഘടിപ്പിച്ചു
കൊച്ചി: ആഗസ്റ്റ് 14, 2023
(ദേശീയ അഭിമാനത്തിന്റെയും ഐക്യത്തിന്റെയും ആവേശകരമായ പ്രകടനവുമായി ഇന്ത്യാടൂറിസം കൊച്ചി ചരിത്രപ്രസിദ്ധമായ ഫോർട്ട് കൊച്ചിയിൽ ഇന്ന് രാവിലെ ഹർ ഘർ തിരംഗ റാലി സംഘടിപ്പിച്ചു. രാജ്യസ്നേഹത്തിന്റെ യഥാർത്ഥ ചൈതന്യം ഉൾക്കൊണ്ടുകൊണ്ട് വിവിധ സ്കൂളുകളിൽ നിന്നുള്ള 200 ഓളം വിദ്യാർത്ഥികളും സാമൂഹിക പങ്കാളികളും പരിപാടിയുടെ ഭാഗമായി.
'ദേശീയ നേതാക്കൾ' എന്ന പ്രമേയത്തിൽ നടന്ന ഫാൻസി ഡ്രസ് മത്സരമായിരുന്നു റാലിയിലെ പ്രധാന ആകർഷണം. ഇന്ത്യയുടെ സമ്പന്നമായ ചരിത്രത്തിലെ പ്രതിഭകൾക്ക് ആദരാഞ്ജലി അർപ്പിക്കുന്ന രീതിയിലുള്ള വസ്ത്രധാരണത്തിലൂടെ വിദ്യാർഥികൾ വേദിയിൽ തങ്ങളുടെ സർഗ്ഗാത്മകതയും കഴിവും പ്രകടമാക്കി. രാഷ്ട്രത്തിന് ഈ മഹാരഥന്മാർ നൽകിയ സംഭാവനകൾ പരിപാടിയിലൂടെ ജീവസുറ്റതാവുകയും ഇത് വിദ്യാഭ്യാസപരവും പ്രചോദനാത്മകവുമായ ഒരു മാനം പരിപാടിക്ക് നൽകുകയും ചെയ്തു.
സമൂഹത്തെ സേവിക്കുന്നതിനുള്ള പ്രതിബദ്ധത പ്രകടിപ്പിക്കുകയും യുവാക്കൾക്കിടയിൽ ഉത്തരവാദിത്തബോധം വളർത്തുകയും ചെയ്തു കൊണ്ട് എൻസിസി , എൻഎസ്എസ്  വിദ്യാർത്ഥികളും പരിപാടിയിൽ സജീവമായി പങ്കെടുത്തു.
രാവിലെ ആരംഭിച്ച റാലി ഹെറിറ്റേജ് സോൺ നോഡൽ ഓഫീസർ ശ്രീ ബോണി തോമസ് ഫ്ലാഗ് ഓഫ് ചെയ്തു. കേന്ദ്ര ടൂറിസം മന്ത്രാലയം അസിസ്റ്റന്റ് ഡയറക്ടർ ശ്രീ എം. നരേന്ദ്രൻ, സബ് ഇൻസ്പെക്ടർ ഓഫ് പോലീസ്  ശ്രീ യേശുദാസ് എന്നിവരും സന്നിഹിതരായിരുന്നു. ഫോർട്ട് കൊച്ചിയിലെ ടൂറിസ്റ്റ് കോംപ്ലക്സിൽ നിന്ന് ആരംഭിച്ച് ചരിത്രപ്രസിദ്ധമായ വാസ്കോഡ ഗാമ സ്ക്വയറിലൂടെയായിരുന്നു റാലി.
ഇന്ത്യയുടെ വൈവിധ്യമാർന്ന ചരടുകൾ പരസ്പരം ബന്ധിപ്പിക്കുന്ന ഐക്യത്തിന്റെ പ്രതീകമായി ഫോർട്ട് കൊച്ചിയുടെ ഹൃദയഭാഗത്തിലൂടെ ദേശീയ പതാകയും വഹിച്ചുകൊണ്ട് റാലിയിൽ പങ്കെടുത്തവർ യാത്ര ചെയ്തു. ദേശസ്നേഹത്തിന്റെയും ദേശീയ അഭിമാനത്തിന്റെയും വികാരം പ്രതിധ്വനിച്ച ആവേശകരമായ റാലിക്ക് ശേഷം ഘോഷയാത്ര ടൂറിസ്റ്റ് കോംപ്ലക്സിലേക്ക് മടങ്ങി എത്തി.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 205.59 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 205.59 കോടി  കടന്നു. 2,72,54,426 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.93 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,35,364 പേരാണ്. ഇത് ആകെ രോഗബാധിതരുടെ 0.31 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 21,595 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,34,45,624 ആയി. ദേശീയ രോഗമുക്തി നിരക്ക് 98.50%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 20,551 പേർക്കാണ്.
കഴിഞ്ഞ 24 മണിക്കൂറിൽ 4,00,110 പരിശോധനകൾ നടത്തി. 87.71 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.64 ശതമാനമാണ്. പ്രതിദിന രോഗസ്ഥിരീകരണ നിരക്ക് 5.14 ശതമാനമാണ്.